Aalborgs Stifts Adresseavis, 1823-04-10
I Paris have allehaande Rygter været i Omløb om Tilstanden ved Pyrenæerarmeen. Adskillige Officeerers Arrestering, Brevene fra Grændsen, Krigsministerens hurtige Afreise, der ikke engang havde Tid til at lade sin egen Vogn sætte i Beredskab, men tiltraadte Reisen i ClermontTonneres Vogn, endelig General Guilleminots uventede Tilbagekaldelse, havde givet Anledning til disse Rygter. Ved Armeen selv skal imidlertid ingen Forandring være foregaaet, skjøndt den vel har været intenderet. Jfølge en Efterretning i det engelske Blad Courier, har nemlig en Sammensværgelse fundet Sted, der gik ud paa at opvække en ny Revolution i Frankerig, til hvis Udførelse de Sammensvorne vilde bruge Pyrenæerarmeen som Redskab, og havde til den Ende udsendt Emissairer fra Europas forskjellige Hovedstæder til Pyrenæerne. Deres hemmelige Raadslagninger fandt Sted i Paris, London og andre Hovedstæder. De have, ifølge et officielt Manifest, snart ved forførerske Taler, snart ved skjændige Skrifter søgt at opnaae deres Øiemeed. En mellem benævnte Personer og adskillige andre Officeerer af lige Grundsætninger i forskjellige af Frankerigs Stæder især i Paris underholdt Correspondence, gav Signalet til virksomme Operationer. Den 11te Marts afseilede da Briggen Fanny fra Gravesand til Corunna med 24 Jndividuer ombord, hvoraf 10 havde faaet deres Dødsdom i Frankerig, alle forsynede med trefarvede Faner og Cocarder. Disse Passagerers Navne findes angivne i Beretningen med det Tillæg, at Man dog ikke kan stole paa dem, da de Fleste have taget Pas under falske Navne af nederlandske, engelske og spanske Øvrigheder. Til samme Tid, som denne Brig afseilede, afgik ogsaa fra Paris og andensteds fra adskillige Diligencer med trefarvede Faner og Cocarder og nogle Sammensvorne. De Fleste af Hovedmændene ere arresterede, de Andres Navne ere bekjendte, og deres Antal beløber sig ikke over 25. Alle forviste Franskmænd og Jtalienere ere i Spanien eller ile derhen; den spanske Regjering besolder dem. General Lallemand, der til den Ende er kommet fra America, skal commandere dem. Han er tilligemed Oberst Duvergier og Felix Cossin af Nantes afseilet fra en engelsk Havn til Lissabon for der at aftale Planer med den portugisiske Regjering. Fra Lissabon ville de til Vittoria, hvor de andre franske og italienske Sammensvorne, vente dem med aabne Arme. Vittoria er deres Hovedqvarteer. Den franske Armee selv har aldeles Jntet med denne Sammensværgelse at bestille, og Krigsministerens Afreise til Bayonne var ingen uformodentlig, som Følge af denne Sammensværgelse besluttet, Forholdsregel, men har allerede været afgjort for Hertugen af Angoulemes Afrelse. Han er gaaet til Bayonne for mere umiddelbar at have Opsigt med de forberedende Bevægelser for de forskiellige Militairoperationer, der skulde tage sin Begyndelse 1ste eller 2den April. Som en følge af hine omtalte Urolig, heder visiterer Man i Calais Passagerernes Tøi med den største Strænghed, for at overtyde sig om, at der ingensteds er noget Skrivtligt skjult eller indsyet. J Paris var den 26de Marts ikke mindre end 65 Personer hæftede, om hvem Man troede, at de havde Deel i hine Tildragelser, og Alt, hvad der føres ind i Hovedstaden, bliver undersøgt af Politiet.